b'\n_START_ARTICLE_\nSigrid Husjord\n_START_SECTION_\nKarriere\n_START_PARAGRAPH_\nHusjord er uddannet skuespiller fra The Commedia School i K\xc3\xb8benhavn 2005-2007 og herefter Lee Strasberg Film & Theatre Institute i New York i 2007. Hun fik sin debut i Hamlet p\xc3\xa5 Gladsaxe Ny Teater i 2007. \xc3\x85ret efter turnerede hun med forestillingen Grasping the Floor With the Back of My Head, der blev opsat af Mute Comp. Physical Theatre p\xc3\xa5 Dansescenen. De turnerede b\xc3\xa5de i Danmark og i udlandet, og spillede bl.a. i Kairo, Egypten._NEWLINE_Hun blev nomineret som "Bedste Skuespillerinde" p\xc3\xa5 Cairo International Festival for Experimental Theatre og "Bedste Kvindelige Performer" til Dublin Fringe Festival._NEWLINE_Hun har medvirket i DR\'s rollespilserie Barda i 2009 og 2012, der er blevet sendt p\xc3\xa5 DR Ramasjang. I 2010 medvirkede hun i Cirkus Summarum._NEWLINE_I 2011 medvirkede hun i Oliver med et Twist, der blev spillet p\xc3\xa5 N\xc3\xb8rrebro Teater. Her spillede hun sammen med bl.a. Rune Klan, Annika Aakj\xc3\xa6r og bandet Analogik. Hun modtog \xc3\x85rets Reumert for bedste birolle i 2012 for sin rolle i stykket._NEWLINE_Hun medvirker ogs\xc3\xa5 i tv-julekalenderen Tvillingerne og Julemanden (2013) som Benz. I sommeren 2015 var hun sammen med S\xc3\xb8ren \xc3\x98stergaard med i Zirkus Nemo._NEWLINE_Derudover har hun v\xc3\xa6ret engageret p\xc3\xa5 Aveny-T, Den Jyske Opera, \xc3\x98stre Gasv\xc3\xa6rk, Husets Teater og Det Kongelige Teater.'